ปวดปัสสาวะบ่อยขึ้น ชม.ละ ครั้งได้เลยค่ะ ในตอนกลางวัน ส่วนกลางคืน ปกติจะปัสสาวะก่อนเข้านอน แต่นี่กลางดึกเข้าห้องน้ำประมาณ 3 รอบได้ค่ะ แต่ละรอบ ปัสสาวะเยอะมาก และมีสีเหลือง(แต่ไม่เข้มมากนะค่ะ) แล้วก็มีอาการ ปวดหลัง + ท้องอืด ทั้งๆที่ ไม่ได้ทานอะไรเยอะ หน้าท้องก็ป่องมากค่ะ ร่างกายผิดปกติ เครียดมากเลยค่ะ
สวัสดีค่ะ อาการปัสสาวะบ่อย อาจเกิดจาก1.การติดเชื้อทางเดินปัสสาวะจะทำให้รู้สึกปัสสาวะบ่อย แต่ออกครั้งละน้อย และมักจะมีอาการแสบและปวดขณะปัสสาวะร่วมด้วย อาจมีอาการกลั้นปัสสาวะไม่ได้ ปัสสาวะไม่สุด ปัสสาวะขุ่น หรือปัสสาวะมีเลือดปน เป็นต้น2.การดื่มน้ำมากไป ดื่มแอลกอฮอล์มากหรือเครื่องดื่มที่มีคาเฟอีนมากไป ซึ่งปริมาณของปัสสาวะมักจะมากตามด้วย หรือเกิดจากการทานยาหรืออาหารเสริมบางชนิดที่มีฤทธิ์ขับผปัสสาวะ3. โรคเบาหวาน โรคเบาจืด มักมีอาการหิวน้ำบ่อยร่วมด้วย และปริมาณของปัสสาวะจะมากตามด้วย4. กระเพาะปัสสาวะบีบตัวไวเกิน (overactive bladder) นอกจากปัสสาวะบ่อยครั้ง อาจมีอาการกลั้นปัสสาวะไม่ได้ ปัสสาวะเล็ดราดร่วมด้วย5. นิ่วหรือก้อนเนื้อในกระเพาะปัสสาวะ หรือเนื้องอกมดลูก และไปกดเบียดกระเพาะปัสสาวะ ทำให้กระเพาะปัสสาวะเต็มเร็วขึ้น เลยทำให้ปวดปัสสาวะบ่อยขึ้นกว่าปกติ6. ไตเรื้อรัง ไตวาย มักมีอาการปัสสาวะบ่อยในช่วงกลางคืนมากกว่ากลางวัน และจะมีอาการอื่นๆ อีก เช่น หนังตาบวม ขาบวม เหนื่อยง่าย คลื่นไส้ อาเจียน เบื่ออาหาร เป็นต้น7. การมีความเครียด วิตกกังวล ก็จะทำให้มีความรู้สึกปวดปัสสาวะบ่อยได้8. อุณหภูมิของอากาศที่เย็น ก็จะทำให้รู้สึกปวดปัสสาวะบ่อยได้นอกจากนี้ หากมีการตั้งครรภ์ ก็อาจทำให้มีปัสสาวะบ่อยขึ้นได้ ดังที่ Warangkana แนะนำค่ะ ดังนั้น หากมีอาการขาดประจำเดือน ก็ควรตรวจหาการตั้งครรภ์ดูด้วยค่ะ แต่หากไม่ได้มีการตั้งครรภ์เกิดขึ้น ให้ลองงดการดื่มชา กาแฟ และแอลกอฮอล์ รวมถึงยาและอาการเสริมต่างๆหากอาการไม่ดีขึ้นควรไปพบแพทย์เพื่อตรวจหาสาเหตุค่ะสำหรับอาการปวดหลัง ท้องอืดและท้องป่อง อาจเกิดจากสาเหตุเดียวกับการมีปัสสาวะบ่อยได้ เช่น การตั้งครรภ์ หรือมีเนื้องอกมดลูก หรือเกิดจากมีความเครียด เป็นต้น หรืออาจเกิดจากคนละสาเหตุก็ได้ค่ะ